Борис Младенов-Young
Мечтая си за твоя лик до мен…

chitanka.info

Мечтая си за твоя лик до мен!

Да тръгнем двама в слънчев майски ден

по пътя на живота към безкрая

и се намерим с любовта си в Рая.

И там — Адам и Ева — аз и ти,

две непорочни влюбени души,

един на друг разкрили си сърцата,

да опознаем голотата свята.

И свързали съдбите си в едно,

сами под ябълковото дърво,

нехаещи за божите закони,

да сторим онзи първороден грях

във райските градини като тях

и нека Бог от Рая ни изгони!

с. Лехчево, 1951 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.